Apstiprināts ar

Liepājas speciālās ekonomiskās zonas pārvaldnieka

Dokumenta datumu skatīt laika zīmogā

rīkojumu Nr.1.6/36

**Liepājas speciālās ekonomiskās zonas pārvaldes kustamās mantas – dzelzsbetona plātņu pārdošanas par brīvu cenu noteikumi**

**ID Nr. LSEZ IZS 2025/6**

1. **Vispārējie noteikumi**
   1. Liepājas speciālās ekonomiskās zonas pārvaldes (turpmāk - Pārvalde) kustamās mantas – lietotu dzelzsbetona plātņu (turpmāk - Kustama manta) pārdošanas par brīvu cenu noteikumi (turpmāk - Noteikumi) nosaka kārtību, kādā veicama Pārvaldei piederošās Kustamās mantas atsavināšana.
   2. Kustamas mantas atsavināšanas veids - pārdodot par brīvu cenu.
   3. Maksāšanas līdzeklis par Kustamo mantu ir euro. Kustamās mantas pārdošanas brīvā cena norādīta bez pievienotās vērtības nodokļa. Pievienotās vērtības nodokli piemēro saskaņā ar Latvijas Republikas Pievienotās vērtības nodokļa likuma nosacījumiem rēķina izrakstīšanas dienā.
2. **Atsavināmā kustāmā manta un nosacītā cena**
   1. **Kustamās mantas raksturojums:** lietotas, demontētas dzelzsbetona plātnes. Plātņu izmēri: garums: 3000mm, platums: 2000mm, biezums 100-150mm. Kopējais atsavināmo plātņu skaits: 30 vienības.
   2. Kustamā manta tiek pārdota tikai 30 vienību apmērā, atsevišķi betona plātnes pārdotas netiek.
   3. Kustamai mantai netiek dots garantijas termiņš. Pārvalde neuzņemas un nesniedz nekādas garantijas, saistības par kustamās mantas kvalitāti, tehnisko stāvokli, tai skaitā iespējamiem slēptiem defektiem. Kustamā manta atrodas Brīvības iela 94c, Liepājā.
   4. Ar Kustamo mantu ir iespējams iepazīties dabā, Brīvības iela 94c, Liepājā, iepriekš piesakoties Pārvaldes infrastruktūras departamenta vadītāja vietniekam Viesturam Romanovam, tel: 26795153, e-pasts: [viesturs.romanovs@lsez.lv](mailto:viesturs.romanovs@lsez.lv) .
   5. Kustamās mantas brīvā cena noteikta 30,00 EUR (trīsdesmit *euro* 00 centi) bez pievienotās vērtības nodokļa par vienu vienību.
3. **Informācija par kustamās mantas atsavināšanu**
   1. Sludinājums par Kustamās mantas atsavināšanu publicējams Pārvaldes tīmekļa vietnē <http://www.liepaja-sez.lv/> un sludinājumu portālā [www.ss.lv](http://www.ss.lv).
   2. Pretendenti izsoles Noteikumus var saņemt lejupielādējot tos no mājas lapas [Liepājas SEZ (https://liepaja-sez.lv/lv/parvalde/izsoles-sludinajumi)](https://liepaja-sez.lv/lv/parvalde/izsoles-sludinajumi) sadaļā “Izsoles un sludinājumi” vai iesniedzot rakstveida iesniegumu, nosūtot to uz e-pastu [lsez@lsez.lv](mailto:lsez@lsez.lv).
4. **Pieteikuma iesniegšana un reģistrēšana**
   1. Atsavināmās kustamās mantas pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā Kustamo mantu un kurai uz pieteikuma iesniegšanas brīdi nav Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nenokārtotas saistības pret Pārvaldi.
   2. Pretendentam uz pieteikuma iesniegšanas brīdi nedrīkst būt pasludināta maksātnespēja, tam nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. Kustamo mantu nevar iegādāties persona, ja uz pieteikuma iesniegšanas brīdi tai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/ vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus interese ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   4. Pieteikumu Kustamās mantas iegādei (Noteikumu pielikums Nr.1) **jāiesniedz** no **2025.gada 16.jūlija līdz 2025.gada 21.jūlija plkst.12.00.** Iesniedzot parakstītu pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmo kustāmo mantu, pirkuma tiesību iegūšanas gadījumā samaksājot nosacīto cenu par atsavināmo Kustamo mantu
   5. Pieteikums iesniedzams personīgi Pārvaldē Fēniksa ielā 4, Liepājā vai nosūtot to pa pastu uz adresi Fēniksa iela 4, Liepāja, LV-3401, ar norādi “Pieteikums dzelzsbetona plātņu atsavināšanai" vai nosūtot Pieteikumu elektroniski uz elektroniskā pasta adresi: viesturs.romanovs@lsez.lv, ar norādi “Pieteikums dzelzsbetona plātņu atsavināšanai”, kuram pievienojami šādi dokumenti:
      1. juridiskai personai - juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments vai tā atvasinājums, ja šīs tiesības jau nepastāv uz likumu pamata vai nav noteiktas juridiskas personas statūtos vai citos tās darbību regulējošos aktos;
      2. fiziskai personai, pārstāvja (pilnvarotās personas) tiesības rīkoties tās vārdā apliecinošs dokuments, ja pieteikuma iesniedzējs nav pati fiziskā persona.
   6. Pieteikumi tiek pieņemti tikai 4.4.punktā noteiktajā termiņā.
   7. Ja Pieteikums tiek sūtīts elektroniski, Pieteikumam jābūt parakstītam personiski vai ar drošu elektronisko parakstu.Pieteikumu paraksta fiziska persona personīgi vai tās pārstāvis (pilnvarnieks uz notariāli vai citas institūcijas likumā noteiktā kārtībā apliecinātas pilnvaras pamata vai likumā noteiktas institūcijas iecelts pārstāvis), vai arī juridiskas personas pārstāvis vai pilnvarotā persona.
   8. Pieteikums un tam pievienojamie dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.
   9. Iesniegtais Pieteikums iesniedzējam atpakaļ netiek atdots.
   10. Pieteikums netiek pieņemts un uzskatāms par neiesniegtu, bet to iesniegušo personu nereģistrē, ja:
       1. nav vēl iestājies pieteikuma iesniegšanas termiņš;
       2. nav iesniegti vai uzrādīti visi Noteikumu 4.5.punktā minētie dokumenti;
       3. tiek konstatēts, ka sniegtās ziņas nav patiesas vai citos gadījumos, kad iesniegtie dokumenti neatbilst Noteikumu prasībām;
   11. Ar Pārvaldnieka rīkojumu izveidota komisija, veic saņemto pieteikumu reģistrāciju un pārbauda iesniegtos dokumentus, sastāda reģistru, iekļaujot tajā šādas ziņas par pretendentu, kas izpildījis Noteikumu 4.5.punktā paredzētās prasības un uz kuru nav attiecināmi Noteikumu 4.10.punkta noteiktie ierobežojumi:
       1. reģistrēšanās datumu un laiku;
       2. fiziskajai personai (un tās pilnvarotai personai) - vārdu, uzvārdu, personas kodu un deklarētās dzīves vietas adresi;
       3. juridiskai personai - nosaukumu, reģistrācijas numuru, juridisko adresi un pārstāvja amatu, vārdu, uzvārdu;
   12. Komisija pēc Noteikumu 4.11.punktā minēto darbību izpildes ierosina Pārvaldniekam apstiprināt personu, kura iegūst atsavināmās mantas pirkuma tiesības vai arī ierosina pārdošanu par brīvu cenu atzīt par nenotikušu.
   13. Pēc personas, kura iegūst atsavināmās kustamās mantas pirkuma tiesības apstiprināšanas, Pārvalde tai nosūta rēķinu norēķinam par Kustamo mantu.
5. **Nosacītās cenas samaksas kārtība un Kustamās mantas izvešana**
   1. Atsavināmās kustamās mantas pirkuma tiesības iegūst persona, **kura pirmā iesniegusi pieteikumu un tikusi reģistrēta Noteikumos paredzētajā kārtībā.**
   2. Pēc 4.13.punktā minētā rēķina saņemšanas, pircējs ne vēlāk trīs darba dienu laikā veic kustamās mantas pirkuma summas samaksu LSEZ pārvaldes norēķinu kontā: Liepājas speciālās ekonomiskās zonas pārvalde, vienotais reģistrācijas Nr. LV90000329402, AS "SEB banka", konta Nr.LV42UNLA0012000609480, ar atzīmi "Kustamas mantas dzelzsbetona plātņu pirkuma maksa" un nosūta maksājuma uzdevumu uz e-pastu viesturs.romanovs@lsez.lv .
   3. Ja Noteikumu 5.2.punktā noteiktajā termiņā nav veikta Kustamās mantas pirkuma summas samaksa pilnā apmērā, un/vai, ja Pārvaldei nav iesniegts maksājumu apliecinošs dokuments, uzskatāms, ka atsavināmās kustamās mantas pirkuma tiesības ieguvusī persona atsakās no Kustamas mantas pirkuma tiesībām. Šādā gadījumā šīs personas pieteikums uzskatāms par neiesniegtu, un jau iemaksātā pirkuma summa (vai tās daļa) atmaksājama ar pārskaitījumu pieteikumā norādītajā kontā.
   4. Kustamās mantas izvešana jāveic Kustamās mantas pircējam par saviem līdzekļiem un saviem resursiem pēc pilnas pirkuma maksas saņemšanas 10 darba dienu laikā, iepriekš saskaņojot ar Pārvaldes infrastruktūras departamenta vadītāja vietnieku Viesturu Romanovu, tel: 26795153, e-pasts: [viesturs.romanovs@lsez.lv](mailto:viesturs.romanovs@lsez.lv).
   5. Ja pircējs neveic Kustamās mantas izvešanu 5.4.punktā noteiktajā termiņā, tas maksā Pārvaldei līgumsodu 5% (piecu) procentu apmērā no pilnas pirkuma summas par katru kavēto dienu.
6. **Nenotikusi pārdošana**
   1. Atsavināšana - pārdošana par brīvu cenu atzīstama par nenotikušu:
      1. noteiktajā termiņā nav pieteicies neviens pretendents;
      2. pretendents, kurš ieguvis Kustamās mantas pirkuma tiesības, nav veicis pirkuma maksas samaksu pilnā apmērā noteiktajā termiņā un/vai nav iesniedzis maksājumu apliecinošu dokumentu.
   2. Lēmumu par pārdošanas par brīvu cenu atzīšanu par nenotikušu pieņem Pārvaldnieks un paziņojums par pārdošanas par brīvu cenu atzīšanu par nenotikušu tiek publicēts Pārvaldes tīmekļa vietnē.
7. **Atsavināšanas rezultātu apstiprināšana**
   1. Pārvaldes pārvaldnieks apstiprina kustamās mantas atsavināšanas protokolu ne vēlāk kā 5 (piecu) darba dienu laikā pēc pieteikumu iesniegšanas termiņa beigām.
8. **Noslēguma jautājumi**
   1. Pretendenti piekrīt, ka Pārvalde veic personas datu apstrādi, pārbaudot sniegto ziņu patiesumu.
   2. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar iekārtas ieguvēju.
9. pielikums

Liepājas speciālās ekonomiskās zonas pārvaldei

Fēniksa ielā 4

Liepājā, LV-3401

No \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds / juridiskās personas nosaukums) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods/juridiskās personas reģ. numurs) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālrunis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(e-pasts)

IESNIEGUMS

(pieteikums kustamās mantas iegādei)

Pilnībā iepazinies/-usies ar Liepājas speciālās ekonomiskās zonas pārvaldes (turpmāk – Pārvalde) noteikumiem kustamās mantas (dzelzsbetona plātņu) pārdošanai par brīvu cenu, piesakos atbilstoši noteikumos noteiktajam nopirkt par Pārvaldes noteikto cenu EUR 30.00 (trīsdesmit eiro un nulle centi), neieskaitot PVN, par vienu vienību, kopējā cena par 30 vienībām EUR 900.00 (deviņi simti eiro un nulle centi) 30 vienības lietotas, demontētas dzelzsbetona plātnes, garums: 3000mm, platums: 2000mm, biezums 100-150mm.

Apliecinu, ka:

- visas pieteikumā sniegtās ziņas ir patiesas;

- esmu iepazinies ar pārdošanas noteikumiem un piekrīt tiem;

- esmu iepazinies ar dzelzbetona plātņu stāvokli un atrašanās vietu un pret to iebildumu nav.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts, paraksta atšifrējums.

pieteikuma parakstīšanas datums.

Šajā iesniegumā ietvertie personas dati ir nepieciešami un tie tiks izmantoti, lai nodrošinātu iesniegumā pieprasītā pakalpojuma sniegšanu, atbilstoši normatīvo aktu prasībām. Ar informāciju par datu subjekta tiesībām un citu informāciju par personas datu apstrādi var iepazīties Pārvaldes mājaslapā www.liepaja-sez.lv.

1. https://sankcijas.fid.gov.lv/ [↑](#footnote-ref-1)
2. https://www.worldbank.org/en/projects-operations/procurement/debarred-firms [↑](#footnote-ref-2)
3. https://www.ebrd.com/ineligible-entities-list.html [↑](#footnote-ref-3)
4. https://sanctionssearch.ofac.treas.gov/ [↑](#footnote-ref-4)